recursal/SuperWikiNEXT-32B huggingface dataset:
இதனையும் பார்க்க: ஜெஹோவா
**யாவே** (*Yahweh*) அல்லது **யெகோவா** (*Jehovah*) என்பது கிறிஸ்தவர்கள் மற்றும் யூதர்கள் தங்களது கடவுளின் எபிரேயப் பெயராக ஏற்றுக்கொள்கின்றார்கள். இது יהוה (யஹ்வே) என்ற எபிரேய மொழிப் பதத்தின் தமிழ் எழுத்துப் பெயர்ப்பாகும். எபிரேய மொழியில் உயிர் எழுத்துகள் கிடையாது. அது மெய்யெழுத்துகள் மட்டுமே கொண்டு எழுதப்படுகிறது, வாசிக்கும் போது தேவையான உயிரெழுத்துக்கள் சேர்த்து வாசிக்கப்படும். யெஹ்வே, யெகோவா என்பது இறைநாமம்/திருநாமம்.

இறைவனின் திருநாமமான "யாவே", எபிரேய மொழியில் "இருக்கிறவர்" (*The Being*) அல்லது "வாழ்கிறவர்" என்று பொருள்படும். (கடவுள் மோசேயை நோக்கி, இருக்கின்றவராக இருக்கின்றவர் நானே என்றார். மேலும் அவர், ″ நீ இஸ்ரவேல் மக்களிடம், இருக்கின்றவர் நானே என்பவர் என்னை உங்களிடம் அனுப்பினார் என்று சொல்″ என்றார்.)

எபிரேய மொழியில் "எஹ்யே அஷெர் எஹ்யே" என்றால் "இருக்கின்றவராக இருக்கின்றவர் நானே" / "முன்பு இருந்த, இப்போது இருக்கின்ற, இன்னும் இருக்கப்போகின்றவர்" / முக்காலமும் கடந்தவர் என்று பொருள்படும்..

தமிழ்க் கிறிஸ்தவ விவிலியங்கள் இறைவனை கர்த்தர் அல்லது ஆண்டவர் என்று குறிப்பிடுகின்றன. இவ்வாறு கர்த்தர் அல்லது ஆண்டவர் என்று குறிப்பிடப்படும் சொல், மூல மொழியான எபிரேயத்தில் יְהֹוָה என்று இறைவனைக் குறிக்கும் நான்கெழுத்து வார்த்தையாகும். இதுவே ஆங்கிலத்தில் "YHWH" எனக் குறிக்கப்படுகிறது.

எபிரேய மொழிப்பிரதிகளில் இறைவனின் பெயர் நான்கு மெய்யெழுத்துக்களால் எழுதப்பட்டு அடோனை (ஆண்டவர்) என்று வாசிக்கப்படவேண்டியதாகக் குறிப்பிடப்பட்டுள்ளது. இன்னும் சில எபிரேய மொழிப்பிரதிகளில் பிரதிகளில், 'அடோனை' என்பதற்குப் பதிலாக "ஹஷெம்" (திருநாமம்) என்றும் குறிப்பிடப்பட்டுள்ளது.

ஆனால் இன்னும் சில இடங்களில் திருநாமத்தின் நான்கெழுத்து வார்த்தையுடன் அடோனையும் சேர்த்து எழுதப்பட்டுள்ளது. இவ்வாறான இடங்களில் திருப்பெயர் "ஏலோஹிம்" என்று வாசிக்கப்படவேண்டும் எனக் குறிப்பிடப்பட்டுள்ளது. முன்போல, திருப்பெயரின் நான்கு மெய்யெழுத்துக்களையும் ஏலோஹிமில் உள்ள உயிரெழுத்துக்களையும் இணைத்தால் கிடைப்பது "யெஹோவி".

யெருசலேம் தேவாலயத்தின் கருவறையில் பணியாற்றிய ஆசீர் அளிக்கும் குருக்களும், கோயில் தலைமை குருவும் (யோம் கிப்பூர் அல்லது கழுவாய் திருநாளின்போது) மட்டுமே திருநாமத்தை உச்சரிக்க அனுமதிக்கப்பட்டனர். தேவாலயம் இடிக்கப்பட்டபின் திருநாமம் உச்சரிக்கப்படவில்லை.

விவிலியம்: ஒரே தேவனை/கடவுளைப் (யாவே) பற்றியும் அந்த தேவனின் பரிசுத்தத்தைப் பற்றியும் கூறுகிறது. "நான் பரிசுத்தமாக இருப்பதைப்போல நீங்களும் பரிசுத்தராக இருங்கள்" என்கிறது. 
யாவே பெயர், விவிலியத்தில் 7000 தடவைகள் எழுதப்பட்டுள்ளது.

யெகோவாவின் சாட்சிகள் எனும் ஒரு சமயப்பிரிவு காலப்போக்கில் இப்பெயரில் உருவானது. பலரால் இச்சமயம் ஏற்றுக்கொள்ளப்படாவிட்டாலும் சிலரால் ஏற்றுக்கொள்ளப்படுகிறது.

இந்த கொடிய உலகம் இறைவனால் மீண்டும் சொர்க்கமாக மாற்றப்படும் என்று இவர்கள் நம்புக்கின்றனர்.

மேற்கோள்கள்
-----------

1. ↑  யாத் 3:13,14
2. ↑  இணைச்சட்டம் 3:6-16

வெளி இணைப்புகள்
---------------

* கத்தோலிக்க கலைக்களஞ்சியம் - (ஆங்கில மொழியில்)
* அருள்வாக்கு
பத்தாயம்
**பத்தாயம்** அல்லது **மரத் தொம்பை** என்பது தானியங்களைச் சேமித்து வைக்கும் மரத்தால் செய்யப்பட்ட கொள்கலனாகும்.

அமைப்பு
-------

இது உயரமான மரப்பெட்டி போன்ற தோற்றம் அளிக்கும். பொதுவாக, இது நான்கடி அகலமும், ஆறடி உயரமும் இருக்கும். பலகை பூவரசு, பலா, மாமரங்களின் துண்டுகளை வெட்டி எடுக்கப்பட்டவை. இவற்றை இணைத்து ஆங்காங்கே, தகடுகளை ஒட்டி, ஆணி அடித்திருப்பார்கள். தானியங்களைப் பெற கீழே சிறு வாயில் ஏணியின் துணையுடன் மேலே ஏறி, தானியங்களைக் கொட்டுவர். 

தமிழ்நாட்டின், கடலூர் மாவட்டப் பகுதியில் காணப்படும் பத்தாயங்களை
பெரும்பாலும் மாம்பலகை, பலாப்பலகையில் செய்யப்பட்டவை ஆகும். இவை சதுரமாகவொ அல்லது செவ்வகமாகவோ இரு வடிவங்களில் 10 முதல் 12 அடிவரை உயரம் கொண்டதாக இருக்கும். இவை தனித்தனி அடுக்குப் பெட்டிகளாச் செய்து ஒன்றன் மீது ஒன்றாக அடுக்கப்பட்டவையாக இருக்கும். இதன் அடுக்குகளை பிரிக்க இயலும் இதற்கான காரணம், இந்த உயரமான பத்தாயத்தின் உச்சிக்குச் சென்று அனைத்து மூட்டைகளையும் அவிழ்த்து நெல்லைக் கொட்டுவது கடினம் என்பதால்.

ஒவ்வொரு அடுக்காக வைத்து எளிதாக நெல்லை நிரப்ப இந்த ஏற்பாடு. இதன் மேலே, மூட ஒரு கதவு இருக்கும். அடிப்பகுதியில் தேவையான அளவு கம்பையோ, கேழ்வரகையோ, நெல்லையோ எடுத்துக்கொள்ள வசதியாக சிறிய ஒரு துளை இருக்கும்.

பயன்பாடு
--------

அதில் நெல் வரகு கம்பு என்று தானிய வகைகளைக் சேமித்து வைப்பார்கள். வயலும் வயல் சார்ந்த ஊர்களில் பத்தாயம் அதிகம் காணப்படும். அதிகளவிலான தானிய விளைச்சல் இருந்தால், அவற்றை விற்ற பின்னர், வீட்டுப் பயன்பாட்டிற்காக, பத்தாயத்தில் சேமித்து வைப்பர். தானியங்களை பூச்சிகள் அண்டாமல் இருக்க, மருந்து செடிகளின் இலைகளைக் கலந்து வைப்பர். தற்காலத்தில், அதிகம் பயன்படாத வீட்டு உபயோகப் பொருட்கள் பத்தாயத்தில் வைக்கப்படுகின்றன.

குதிரும் பத்தாயமும்
-------------------

நெல்லைக் கொட்டுவதற்கும், எடுப்பதற்கும் வசதியாக, வீட்டின் கொல்லைப் புறத்தில் பத்தாயம் அமைப்பர்.
நெற்களஞ்சியமாகிய பத்தாயம், குதிர் என்பதன் வளர்ச்சி. குதிர் வைக்கோல் பிரியால் சுற்றப்பட்டு மண் பூசப்பட்டதாகும். குதிர் வட்டமாக இருக்கும். சங்ககாலத்தில் தமிழர்கள் தானியங்களை குதிரில் கொட்டிவைப்பார்கள். வீட்டின் முன்னே இருந்த முன்றிலும், வீட்டின் உள்ளே இருந்த முற்றத்திலும் குதிர் இருந்தது பற்றி பாடல்கள் உள்ளன.

சொல் விளக்கம்
-------------

பத்தாயம் என்ற சொல், பழைய கல்வெட்டுக்களிலோ பனை ஓலை சுவடிகளிலோ இல்லை. 1862 ம் ஆண்டில் வின்சலே என்பவர் வெளியிட்ட அகராதியில் முதன் முதலாக பத்தாயம் இடம் பெற்றிருந்தது. ஆனால் பத்தாயம் சென்னையிலிருந்து கன்னியாகுமரிவரை நிலச்சுவான்தாரர்கள் இல்லங்களில் இடம் பெற்றிருந்தது. அதில் சேமித்து வைத்திருந்த நெல்லை உறவினர்கள், நண்பர்கள் வீட்டு திருமணம் போன்ற விழாக்களுக்கு கொடுத்தார்கள்.

மேற்கோள்கள்
-----------

1. ↑  Kiruba,S. Das.S.S.M. and Papadopoulou,S. (2006). Prospects of traditional seed storage strategies against insect infestation adopted by two ethnic communities of Tamil Nadu, southern peninsular India. Bulletin of Insectology 59 (2): 129-134, 2006
2. ↑  என். முருகவேல் (20 சனவரி 2018). "வளம் சேர்க்கும் வேளாண் பொருட்கள்!". *கட்டுரை*. தி இந்து தமிழ். 20 சனவரி 2018 அன்று பார்க்கப்பட்டது.
**மங்குத்** (மொங்கோலியம்: **Мангуд**) என்பவர்கள் உருத்-மங்குத் கூட்டமைப்பின் ஒரு மங்கோலிய இனமாவர். இவர்கள் 1485 ஆம் ஆண்டில் நோகை ஹோர்டேவையும், 1785 ஆம் ஆண்டில் புகாரா அமீரகத்தை ஆள மங்கித் வம்சத்தையும் நிறுவினர். இவர்கள் கான் பெயருக்குப் பதிலாக எமிர் என்ற இசுலாமியப் பெயரைப் பயன்படுத்தினர். ஏனெனில் இவர்கள் செங்கிஸ் கானின் வம்சத்தினர் அல்ல, மாறாக இசுலாமின் அடிப்படையில் ஆட்சி செய்தனர். இந்த இனப் பெயரானது மங்கோலிய முன் படைக்குப் பயன்படுத்தப்பட்டது. இவர்களின் வழித்தோன்றல்கள் முன்னாள் மங்கோலிய பேரரசின் பல பகுதிகளில் வாழ்கின்றனர்.

மங்கோலியப் பேரரசில் மங்குத்கள்
------------------------------

பண்டைய ஆதாரங்களின் படி, இவர்கள் கியாத் மங்கோலியர்களில் இருந்து தோன்றினர். மங்குத்கள் மற்றும் உருத்கள் ஆகியோர் மங்கோலியப் பீடபூமியின் வீரம் மிக்க மக்கள் ஆவர். சில குறிப்பிடத்தக்க மங்குத் வீரர்கள் செங்கிஸ் கானுக்கு (1162-1227) ஆதரவும், ஒரு சிலர் அவருக்கு எதிர்ப்பும் தெரிவித்தனர். மங்கோலியப் பேரரசு மேற்கு நோக்கி பரவிய போது , இவர்களும் பல மங்கோலிய பழங்குடியினருடன் மேற்கு நோக்கி மத்திய கிழக்கை நோக்கிச் சென்றனர். இவர்கள் கோல்டன் ஹோர்டேயில் நோகை கானுக்கு ஆதரவு அளித்தனர். மேலும் சாராயில் தங்களது சொந்த ஹோர்டேவை அமைத்தனர்.

குறிப்புகள்
-----------

1. ↑  A.V.Vernadsky - The Mongols and Russia

வெளி இணைப்புகள்
---------------

* History of the Khanate of Bukhara
**மங்குபாய் சாகன்பாய் படேல்** (*Mangubhai Chhaganbhai Patel*) ஓர் இந்திய அரசியல்வாதி ஆவார். குசராத்தைச் சேர்ந்த பாரதிய ஜனதா கட்சியின் தலைவரன இவர் மத்திய பிரதேசத்தின் தற்போதைய மற்றும் 19 வது ஆளுநராக உள்ளார். 2014இல் குசராத்து சட்டமன்றத்தின் துணை சபாநாயகராகப் பணியாற்றினார். முன்பு குஜராத் அரசாங்கத்தில் அமைச்சராக பணியாற்றியுள்ளார். படேல் நவ்சாரி தொகுதியிலிருந்து சட்டசபைக்கு தேர்ந்தெடுக்கப்பட்டார். மத்தியப் பிரதேசத்தின் 19வது ஆளுநராக 6 ஜூலை 2021 அன்று இந்தியக் குடியரசுத் தலைவரால் நியமிக்கப்பட்டார். 

ஒரு பழங்குடித் தலைவரான இவர் 1990 முதல் 2012 வரை நவ்சாரி சட்டமன்றத் தொகுதியிலிருந்தும், 2012 முதல் 2017 வரை காந்தேவி சட்டமன்றத் தொகுதியிலிருந்தும் உறுப்பினரானார்.

மேற்கோள்கள்
-----------

1. ↑  "Gujarat Vidhan Sabha". gujaratassembly.gov.in. 2015-09-24 அன்று மூலம் பரணிடப்பட்டது. 2014-08-11 அன்று பார்க்கப்பட்டது.
2. ↑  Mangubhai Patel is Deputy Speaker of Gujarat Ass | DeshGujarat
3. ↑  Mangubhai C Patel(Bharatiya Janata Party(BJP)):Constituency- NAVSARI(Navsari) - Affidavit Information of Candidate:
பத்திரபாகு முனிவரும் சந்திரகுப்தரும்
பத்திரபாகு குகை, சரவணபெலகுளா
பத்திரபாகு பாதம், சரவணபெலகுளா
**பத்திரபாகு** முனிவர் *(Bhadrabahu)* கிமு.317 முதல் கிமு.297 வரையில் வாழ்ந்த ஒரு சைன முனிவர். இவர் கல்ப சூத்திரம் நூலை இயற்றியவர். தமிழ்நாட்டில் சைன சமயம் அறிமுகமாக இவர் முக்கிய காரணம் என்று அறியப்படுகிறது. இவர் மௌரிய அரசன் சந்திரகுப்தனனின் குரு. சந்திரகுப்தர் தனது கடைசி காலத்தில் சைன சமயத் துறவியாகி பெங்களூர் அருகே உள்ள சிரவண பெலகோலாவில் இவர் வழிகாட்டுதலின் கீழ் துறவு வாழ்க்கை வாழ்ந்தார். இறுதியில் சைன சமயக் கொள்கைப்படி வடக்கிருந்து உயிர்நீத்தார். இதனாலேயே அங்குள்ள மலைக்கு சந்திர கிரி என்ற பெயர் வந்தது. பத்திரபாகு முனிவரும் அவருடன் வந்த பல முனிவர்களும் வடக்கிருந்து உயிர் நீத்ததை அரிசேனர் என்பவர் இயற்றிய பிருகத்கதா கோசம், தேவசந்திரர் கன்னட மொழியில் இயற்றிய ராஜாவளி கதெ ஆகிய நூல்களின் வழி அறியலாம்.

பத்திரபாகு முனிவர் தம் சீடர்களுள் ஒருவரான வைசாக முனிவர் என்பவரைக் கொண்டு சோழ நாடு மற்றும் பாண்டிய நாடுகளில் சைன சமயக் கெள்கைகளைப் பரவச் செய்தார் என்று அறியப்படுகிறது.

மேற்கோள்கள்
-----------

1. ↑  Chandragupta Maurya and His Times By Radha Kumud Mookerji, Published 1966 Motilal Banarsidass Publ.
2. ↑  The Sacred ʹSravaṇa-Beḷagoḷa: A Socio-religious Study By Vilas Adinath Sangave, Published 1981, Bharatiya Jnanpith
3. ↑  Dravya-saṃgraha of Nemichandra Siddhānta-Chakravarttī - ஆங்கில நூல்
4. ↑  தமிழ் இணையக் கல்விக்கழகப் பாடப்பகுதி
**மரீ ழீன் அமேலீ லெ பிராங்காயிசு தெ இலாலந்தே** *(Marie-Jeanne-Amélie Le Francais de Lalande)* (பிறப்பு:ஆர்லே, 1768–நவம்பர் 8, 1832) ஒரு பிரெஞ்சு வானியலாளரும் கணிதவியலாளரும் ஆவார்.

வாழ்க்கை
--------

இவர் வானியலாளராகிய ஜோசப் ஜெரோம் தெ இலாலந்தேவின்(1732-1807) சட்டப்படி ஏற்கபடாத மகளாவார். இவர் அவரது ஒன்றுவிட்ட பங்காளி அல்லது தந்தைவழி மாமனும் வானியலாளரும் ஆகிய மிக்கேல் லெ பிராங்காயிசு தெ இலாலந்தேவை (1776-1839)1788 இல் திருமணம் செய்துக்கொண்டார்.

இவரது தந்தையார் இந்த இளம் இணையருக்கும் வானியலில் கணக்கீடிகளும் நோக்கீடுகளும் செய்ய கற்றுக் கொடுத்தார்.

இவர் தன் தந்தையாருடன் நெருக்கமாகப் பணிஉரிந்து அவரது வெளியீடுகள் பலவற்றுக்குப் பங்களிப்புகள் செய்துள்ளார்.

இவரது அறிவியல் பெண்மணியாக விளங்கியமை கார்ல் பிரீடுரிக் காசுவின் ஓர் எடுத்துரைப்பில் இருந்து தெறியவந்துள்ளது: பிரசிய 1806 ஆம் ஆண்டு படைசார் பரப்புரையில் காசு அவருக்கு "அறிவியலில் பணிபுரிந்த பிரெஞ்சு பெண்மணியாகிய மாதம் லெ பிராங்காயிசு தெ இலாலந்தே தனக்குத் தெரியும் எனக் கூறியுள்லார்"

இவர் 1832 இல் தன் 64 ஆம் அகவையில் இறந்தார். இவரது மகள் கரோலின் கரோலின் எர்ழ்செல் நினைவாகப் பெயரிடப்பட்டார். கரோலின் பிறந்த நாள், 1790 ஜனவரி 20, எர்ழ்செல் பெரிசுவில் இருந்து கட்புல வால்வெள்ளி ஒன்றைக் கண்டுபிடித்த நாளோடு ஒன்றிவிட்டது. இவர் தன் மகனுக்கு அய்சக் நியூட்டன் பெயரை இட்டார்.

பணி
---

இவர் கணக்கிட்ட *Tables horaires de marine* எனும் அட்டவணைகள், இவரது தந்தையாரின் *Abgrége de navigation historique théorique et pratique avec tables horaires* எனும்நூலில் வெளியிடப்பட்டது (1793). இந்த அட்டவணைகள் இவரது தந்தையாருக்கு தகுதிமிகு அறிஞருக்கும் கலைஞருக்குமான இலைசேயி தெசு ஆர்ட்சு (Lycée des Arts) சார்ந்த பதக்கங்களில் ஒன்றைப் பெற வழிவகுத்தது.

இவரது த்ஹந்தையாரின் 1794 முதல் 1806 வரையிலாண ஆண்டு வானியல் அட்டவணைகளில் இவரது பணி வெளியிடப்பட்டது.

இவர் 1799 இல் 10 000 விண்மீன்களுக்கான அட்டவணையை உருவாக்கினார்.

இவரது வானியல் திறமையால் பெயர்பெற்ற வானியலாளராகிய ழீன் தொமினிக் காசினியின் மகனுக்கு பிரான்சுக் கல்லூரியில் (College de France) முதல் நோக்கீட்டை வழிகாட்டும் பொறுப்பை ஈந்தது.

இவர் 1801 இல் இலாலந்தே எழுதிய '*Histoire céleste française* எனும் நூலின் இணையாசிரியர் ஆவார். இப்பணி 50,000 விண்மீன்களின் இருப்புகளைக் காட்டுகிறது.

தெ இலாலந்தே குழிப்ப்பள்ளம் இவரது நினைவாகப் பெயரிடப்பட்டது.

மேற்கோள்கள்
-----------

1. 1 2  வார்ப்புரு:BDWS
2. ↑  Poirier Jean-Pierre, Haigneré Claudie, *Histoire des femmes en science en France, Du Moyen Age à la Révolution*, Pygmalion, 2002.
3. ↑  Calendrier Astronomes Françaises : du siècle des Lumières à l'ère spatiale, 2010. [French]
4. ↑  வார்ப்புரு:BDWS

* Schiebinger, Londa (1991). *The mind has no sex? : women in the origins of modern science* (1st Harvard pbk. ). Cambridge, Mass.: Harvard University Press. பன்னாட்டுத் தரப்புத்தக எண்:978-0674576254. .
மெத்தாக்சைடு அயனியின் அமைப்பு
**மெத்தாக்சைடுகள்** *(Methoxides)* என்பவை கரிம வேதியல் உப்புக்கள் மற்றும் எளிய ஆல்காக்சைடுகள் ஆகும். இலித்தியம் மெத்தாக்சைடு, ருபீடியம் மெத்தாக்சைடு, சீசியம் மெத்தாக்சைடு, பிரான்சியம் மெத்தாக்சைடு போன்ற பல மெத்தாக்சைடுகள் அறியப்பட்டாலும் சோடியம் மெத்தாக்சைடும் பொட்டாசியம் மெத்தாக்சைடும் மட்டுமே பரவலாக அறியப்படுகின்றன.

மெத்தாக்சைடு அயனி
-----------------

மெத்தாக்சைடு அயனியின் மூலக்கூற்று வாய்ப்பாடு CH3O− ஆகும். இது மெத்தனாலின் இணைக் காரமாகும். கரிம வேதியியல் காரமான இது கனிம வேதியியலின் ஐதராக்சைடுகளை விடவும் வலிமையான காரமாகச் செயல்படுகிறது. எனவே மெத்தாக்சைடு கரைசல்கள் தண்ணீர்|தண்ணீரிடமிருந்து]] விலக்கி வைத்தப்பட்டிருக்க வேண்டும். தண்ணிருடன் தொடர்பு கொள்ள நேர்ந்தால் மெத்தாக்சைடானது ஒரு புரோட்டானை அதில் இருந்து நீக்கி மெத்தனால் மற்றும் ஐதராக்சைடைக் கொடுக்கும்.

சோடியம் மெத்தாக்சைடு
--------------------

சோடியம் மெத்தாக்சைடு, சோடியம் மெத்திலேட்டு என்றும் சோடியம் மெத்தானோலேட்டு என்றும் அழைக்கப்படுகிறது. தூய்மையான நிலையில் இருக்கும் போது இது வெண்மை நிறத் துகளாக இருக்கிறது. உயர் மூலக்கூற்று எடை கொண்ட பல்லீத்தர் உருவாக்க எத்திலீன் ஆக்சைடுடன் சேர்க்கப்பட்டு எதிரயனிக் கூட்டு பலபடியாக்கல் வினைகளை முன்னெடுக்கப் பயன்படுத்தப்படுகிறது. சோடியம் மெத்தாக்சைடு மற்றும் பொட்டாசியம் மெத்தாக்சைடு இரண்டுமே பெரும்பாலும் வணிக ரீதியிலான உயிரி எரிபொருள் தயாரிப்பில் வினையூக்கிகளாகப் பயன்படுகின்றன. இச்செயல்முறையில் வேதியியலில் முக்கிளிசரைடுகள் என அழைக்கப்படும் தாவர எண்ணெய்கள் அல்லது விலங்கு கொழுப்புகள், ஆல்ககால் ஈதர் பரிமாற்ற முறையில் மெத்தனால் கொழுப்பு அமில மெத்தில் எசுத்தராக மாற்றப்படுகிறது. 
தொழிற்சாலைகளில் சோடியம் மெத்தாக்சைடை பெருமளவில் தயாரித்து பல நிறுவனங்கள் விற்பனைக்காக வைத்துள்ளன.
.

பொட்டாசியம் மெத்தாக்சைடு
------------------------

உயிரி எரிபொருள் தயாரிக்கும் ஆல்ககால் ஈதர் பரிமாற்ற முறையில் வினையூக்கியாக பொட்டாசியம் மெத்தாக்சைடு பயன்படுத்தப்படுகிறது.

மேற்கோள்கள்
-----------

1. ↑  "Sodium Methoxide Material Safety Data Sheet (MSDS)". NOAA.gov.
மெனசெம் பெகின்**மெனசெம் பெகின்** (Menachem Begin 16 ஆகத்து 1913–9 மார்ச்சு 1992)  இசுரேலிய நாட்டின்  அரசியல்வாதி மற்றும் இசுரேலின் ஆறாவது தலைமை அமைச்சர் ஆவார். இவர் அமைதிக்கான நோபல் பரிசைப் பெற்றவர்.

வாழ்க்கைக்குறிப்பு
------------------

போலந்தில் பிறந்த மென்செம் பெகின் வார்சா பல்கலைக்கழகத்தில் பயின்றார். மென்செம் பெகின் தொடக்க காலத்திலிருந்து சியோனிசம் என்ற கொள்கையில் கருத்து ஊன்றியவராக இருந்தார். லிக்குட் என்ற அரசியல் கட்சியைத் தொடங்கினார்.

எனவே பாலசுத்தீனத்தில் யூதர்களின் அரசு நிறுவப் போராடிய தீவிர வாத இயக்கியமான சியோனிஸ்ட் அமைப்பில் சேர்ந்தார். பிரிட்டிசு அதிகாரத்துக்கு எதிராகவும் பாலஸ்தீனத்தில் அரபு ஊடுருவல்களுக்கு எதிராகவும் செயல்பட்டார்.

இரண்டாம் உலகப் போரின்போது 1977 இல் தேர்தலில் மெனசெம் பெகின் வெற்றி பெற்று இசுரேலின் தலைமை அமைச்சர் ஆனார். இதனால் 30 ஆண்டு கால தொழிலாளர் கட்சியின் ஆதிக்கம் முடிவுக்கு வந்தது.

எகிப்துடன் போரைத் தவிர்த்து அமைதிக்கான முயற்சிகளை மேற்கொண்டார். அதன் விளைவாக அமைதிக்கான நோபல் பரிசு 1978 ஆம் ஆண்டில் இவருக்கும் அன்வர் சதாத்துக்கும் வழங்கப்பட்டது. 1979 இல் கேம்ப் டேவிட் உடன்படிக்கையில் கையெழுத்திட்டார்.

1981 இல் ஈராக் அரசு அணு ஆயுதங்கள் செய்த காரணத்தால் ஈராக்கின் ஓசிராக் அணு உலையை குண்டு போட்டுத் தகர்க்க உத்தரவிட்டார். இதனை ஒப்பேரா நடவடிக்கை என அழைத்தனர்.

மேற்கோள்
--------

1. ↑
2. ↑
மென் டென்னிசிற்கான ஒலிம்பிக் வரைபடத்தை ஒட்டிய கோட்டோவியம்
**மென் டென்னிசு** (*Soft tennis*) வழமையான டென்னிசு போலவே ஓர் வலைத்தடுப்பால் இரண்டாக பிரிக்கப்பட்ட ஆடுகளத்தில் கைமட்டைகளைக் கொண்டு ஆடப்படும் விளையாட்டாகும். இதிலும் ஒற்றையராகவோ இரட்டையராகவோ ஆட இயலும். இதில் விளையாடப்படும் பந்து டென்னிசின் கடின மஞ்சள் பந்துகளைப் போலன்றி மென்மையான மீள்மத்தினால் ஆனவை. இந்த விளையாட்டின் நோக்கம் வலைக்கு மேலாக அடுத்த பாதி ஆடுகளத்தின் எல்லைகளுக்குள்ளும் எதிராளியை திரும்ப அடிக்க விடாதவாறும் பந்தை அடிப்பதாகும். இந்த விளையாட்டு முதன்மையாக ஆசிய நாடுகளில், குறிப்பாக ஜப்பான், சீனக் குடியரசு, தென் கொரியா, தாய்லாந்து, பிலிப்பீன்சில் ஆடப்படுகிறது. 2004இல் மென் டென்னிசு ஐரோப்பாவிற்கு அறிமுகப்படுத்தப்பட்டது. பெல்ஜியம், நெதர்லாந்து, போலந்து, அங்கேரி, செக் குடியரசு, ஐக்கிய இராச்சியம், மற்றும் இந்தியாவில் இந்த விளையாட்டிற்கான சங்கங்கள் உருவாகியுள்ளன.இவை அனைத்தும் ஐரோப்பிய மென் டென்னிசு கூட்டமைப்பு மற்றும் பன்னாட்டு மென் டென்னிசு கூட்டமைப்புக்களில் உறுப்பினராக உள்ளன.

வரலாறு
------

பத்தொன்பதாம் நூற்றாண்டின் இறுதியில் சப்பானில் மேற்கத்திய பாதிரிகளால் டென்னிசு அறிமுகப்படுத்தப்பட்டது. தரமான டென்னிசுப் பந்துகளின் இறக்குமதி மிகுந்த செலவானதாலும் உள்ளூரில் தயாரிக்க இயலாமையாலும் தங்களுக்கேற்ற வகையில் கைமட்டையையும் பந்தையும் வடிவமைத்துக் கொண்டு சப்பானியர்கள் ஆடத் தொடங்கினர். இது soft tennis (ソフトテニス, *sofutotenisu*?) என அழைக்கப்பட்டது.

மென் டென்னிசு ஆடுகளத்தின் அளவைகள்
---------------------------------

மென் டென்னிசு ஆடுகளத்தின் அளவைகள்

| கோட்டின் பெயர் | கோட்டின் நீளம் |
| --- | --- |
| ஒற்றையருக்கான அடித்தளக் கோடு | 8.23 மீ |
| இரட்டையருக்கான அடித்தளக் கோடு | 10.97 மீ |
| ஒற்றையருக்கான பக்கவாட்டுக் கோடு | 23.77 மீ |
| இரட்டையருக்கான பக்கவாட்டுக் கோடு | 23.77 மீ |
| துவக்க அடிக் கோடு | 6.40 மீ |
| துவக்க அடிக்கான பக்கவாட்டுக் கோடு | 12.80 மீ |
| நடுவண் துவக்க அடிக் கோடு | 12.80 மீ |
| நடுவண் குறி | 0.15 மீ |
| வலைத்தடுப்பு | 12.65 மீ |

மேற்சான்றுகள்
-------------

1. ↑  
Japan Soft Tennis Association
**Page Module:Hatnote/styles.css has no content.**

திரைப்படம் பற்றி அறிய மங்காத்தா (திரைப்படம்) ஐப் பார்க்க.
**மங்காத்தா** ஒரு சீட்டாட்டம். இது சட்டத்திற்குப் புறம்பாகச் சூதாடப் பயன்படுகிறது. இதனை ஆட இரு ஆட்டக்காரர்களும் ஒரு சீட்டுக்கட்டும் தேவை. ஆட்டக்காரர்கள் சீட்டைப் போடுபவர் சீட்டுத் தெரிவு செய்பவர் என இரு வகைப்படுவர். 

ஆட்டத்தின் தொடக்கத்தில் இரு ஆட்டக்காரர்களும் சமமான அளவு பந்தயம் கட்டுவர். பின் சீட்டைப் போடுபவர் எதிராளியிடம் ஒரு சீட்டைத் தெரிவு செய்யச் சொல்லுவார். சீட்டு தெரிவான பின்னால், தன் கையிலிருந்த கட்டிலிருந்து சீட்டுகளை ஒவ்வொன்றாக இரண்டு பிரிவுகளாகப் பிரித்துப் போடுவார். ஒன்று "உள்ளே" இன்னொன்று "வெளியே". ஒவ்வொரு சீட்டு விழும் போது "உள்ளே" அல்லது "வெளியே" என்று உரக்க சொல்லுவார். எதிராளி தேர்வு செய்த சீட்டு வரும் வரை சீட்டுகளைப் போட்டுக் கொண்டே இருப்பார். தேர்வு செய்யப்பட்ட சீட்டு "உள்ளே" பிரிவில் விழுந்தால் சீட்டைப் போடுபவர் வென்றவராவர்; "வெளியே" பிரிவில் விழுந்தால் சீட்டைத் தெரிவர் வென்றவராவார். பந்தையப் பணம் முழுவதும் வெற்றி பெற்றவருக்கு.

மேற்கோள்கள்
-----------

1. ↑  ரம்மி ஆடலாம்; மங்காத்தா கூடாது - உயர்நீதிமன்றம்
**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படதை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.
**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படத்தை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.

கதை
---

ராதா ரங்கநாதன், ஒரு வழக்கறிஞர், தனது மைத்துனரைக் கொலை செய்த குற்றவாளிக்கு தண்டனை பெற்றுத் தரத் தவறியதால் மன உளைக்களுக்கு ஆளானவள்.

நடிகர்கள்
---------

* ராதா ரங்கநாதனாக சரிதா
* நதியா
* சரண்ராஜ்
* பூர்ணம் விஸ்வநாதன்
* சுரேஷ்
* சிவசந்திரன்

தயாரிப்பு
---------

*மங்கை ஒரு கங்கை* டி. அரிகரன் என்பவரால் இயக்கப்பட்டு, கோவைத்தம்பியின் மதர்லேண்ட் பிக்சர்சால் தயாரிக்கபட்டது. மதர்லேண்ட் பிக்சர்ஸ் கதைப் பிரிவின் கதையை அடிப்படையாகக் கொண்டு திரைக்கதையை அரிகரன் எழுத, உரையாடலை எம். ஜி. வல்லபன் எழுதினார். ஒளிப்பதிவை யு. ராஜகோபால் மேற்கொள்ள, படத் தொகுப்பை எம். எஸ். செய்தார்.

இசை
---

இந்த படத்திற்கான இசையை இலட்சுமிகாந்த்-பியாரேலால் ஆகியோரால் மேற்கொள்ளபட்டது.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "அழகிய நிலவிது"   | எஸ். பி. பாலசுப்பிரமணியம், சித்ரா | 6:10 |
| 2. | "ஓடம் இது ஓடட்டுமே"   | எஸ். பி. பாலசுப்பிரமணியம், எஸ். ஜானகி | 5:54 |
| 3. | "நீராடி வா தென்றலே"   | தினேஷ், சௌருஸ் | 7:14 |
| 4. | "காதல் பண்ண கத்துக்கொடுப்பேன்"   | எஸ். ஜானகி | 5:24 |
| 5. | "அச்சம் இல்லா பாதையில்"   | சித்ரா | 5:37 |
| 6. | "நீராடி வா தென்றலே"   | எஸ். ஜோதி | 5:49 |

வெளியீடு மற்றும் வரவேற்பு
-------------------------

*மங்கை ஓரு கங்கை படம்* 24 சூலை 1987 இல் வெளியிடப்பட்டது. 7 ஆகத்து அன்று, *தி இந்தியன் எக்ஸ்பிரசில்* என். கிருஷ்ணசாமி எழுதியது, "படத்தின் படைப்பாளிகள் திரைக்கதையில் மெனக்கெட்டிருப்பதில் மகிழ்ச்சி அடைகிறேன்", மேலும் சரிதா, சரண் ராஜ், நதியா, விஸ்வநாதன் ஆகியோரின் நடிப்பையும் பாராட்டினார்.

குறிப்புகள்
-----------

1. ↑  Laxmikant–Pyarelal. "Mangai Oru Gangai (Original Motion Picture Soundtrack)". *iTunes Store*. Super Cassettes Industries. 9 May 2019 அன்று பார்க்கப்பட்டது.
2. ↑  "Mangai Oru Gangai". *இந்தியன் எக்சுபிரசு*: p. 4. 24 July 1987. .

வெளி இணைப்புகள்
---------------

* இணையதள திரைப்பட தரவுத்தளத்தில் *மங்கை ஒரு கங்கை*
**ரித்தேஷ் தேஷ்முக்** இவர் ஒரு இந்தியத் திரைப்பட நடிகர் ஆவார். இவர் மறைந்த அரசியல்வாதி விலாஸ்ராவ் தேஷ்முக் மற்றும் வைஷாலி தேஷ்முக் மகன் ஆவார். இவர் நடிகை ஜெனிலியா காதலித்து 2012ம் ஆண்டு திருமணம் செய்து கொண்டார். இவர் ஹிந்தி மற்றும் மராத்தி மொழி திரைப்படங்களில் நடித்தார். இவர் மாஸ்தி என்ற காமெடி திரைப்படத்தில் நடித்து பல விருதுகளை வென்றார்.

வாழ்க்கை
--------

இவர் மகாராஷ்டிரா மாநிலத்தின் முன்னாள் முதல்வர் மற்றும் மறைந்த அரசியல்வாதி விலாஸ்ராவ் தேஷ்முக் மற்றும் வைஷாலி தேஷ்முக் மகன் ஆவார். 
இவர் **துஜே மேரி கஸம்** என்ற திரைப்படத்தில் இவருக்கு ஜோடியாக நடித்த நடிகை ஜெனிலியா காதலித்து 2012ம் ஆண்டு திருமணம் செய்து கொண்டார்.

திரைப்பட வாழ்க்கை
-----------------

இவர் 2003ம் ஆண்டு **துஜே மேரி கஸம்** என்ற திரைப்படத்தின் முலம் தனது சினிமா வாழ்க்கையை தொடங்கினார். இதில் இவருக்கு ஜோடியாக இவரின் காதல் மனைவி ஜெனிலியா நடித்துள்ளார். அதன் பிறகு அவுட் ஒப் கொன்றோல் என்ற திரைப்படத்தில் நடித்தார்.

2004ம் ஆண்டு மாஸ்தி என்ற காமெடி திரைப்படத்தில் நடித்தார். இத்திரைபடத்தில் இவரின் நடிப்பு எல்லோராலும் பாராட்டப்பட்டது, இப்படத்துக்கு இவர் சிறந்த துணை நடிகருக்கான பிலிம்பேர் விருது வென்றார்.

அதன் பிறகு இவர் பல வெற்றி திரைப்படங்களில் நடித்து இன்று இவர் பாலிவுட் சினிமாவில் ஒரு முக்கியமான நடிகரானார்.

2012ம் ஆண்டு (தேரே நாள் லவ் ஹோ காய) என்ற படத்தில் தனது மனைவி ஜெனிலியாயுடன் ஜோடி சேர்ந்து நடித்தார்.

இவர் தற்போது **லை பாரி** என்ற மராத்தி மொழி திரைப்படத்தில் நடித்துக்கொண்டு இருக்கிறார். இது இவரின் முதல் மராத்தி மொழி திரைப்படம் ஆகும்.

திரைப்படங்கள்
-------------

### 2003

* டுஜ்ஹி மேரி கசம்
* அவுட் ஒப் கொன்றோல்

### 2004

* மாஸ்தி: சனம் தெரி கசம்
* பர்டாஷ்ட்
* நாச்

### 2005

* கியா கூல் ஹை ஹம்
* திரு யா மிஸ்
* Home Delivery: Aapko... Ghar Tak - சிறப்பு தோற்றம்
* ப்ளஃப்மாஸ்டர்

### 2006

* அப்ன சப்ன மோனே மோனே
* தர்ண சரூரி ஹாய்
* மலமால் வீக்லி
* பிக்ஹ்ட் கிளப் – மெம்பெர்ஸ் ஒன்லி

### 2007

* நமஸ்தே லண்டன் - சிறப்பு தோற்றம்
* காஷ்
* ஹேய் பேபி
* தமால்
* ஓம் சாந்தி ஓம் - பாடலில் சிறப்பு தோற்றம் "தீவாங்கி தீவாங்கி"

### 2008

* Aao Wish Karein
* தே தாலி
* சாம்கு

### 2009

* டூ நாட் டிஸ்டர்ப்
* அலாதீன்
* கல் Kissne தேகா - நீட்டிக்கப்பட்ட தோற்றம்

### 2010

* ரான்
* Jaane Kahan Se Aayi Hai
* Jhootha Hi Sahi - குரல் வழங்கல்
* ஹவுஸ்புல் - 2010 ஆண்டின் சிறந்த நகைச்சுவை நடிகருக்கான விருது

### 2011

* F.A.L.T.U
* Double Dhamaal
* Love Breakups Zindagi

### 2012

* Tere Naal Love Ho Gaya - சிறப்பு தோற்றம்
* ஹவுஸ்புல் 2
* Kyaa Super Kool Hain Hum

### 2013

* ஹிம்மத்வாலா - சிறப்பு தோற்றம்
* கிராண்ட் மஸ்தி

### 2014

* தோஸ்தானா 2 -படப்பிடிப்பு
* வில்லன் -முன் தயாரிப்பு
* Lai Bhaari - மராத்தி மொழி
* Bangistan
* Tigmanshu Dhulia's Next

வெளி இணைப்புகள்
---------------

* Riteish Deshmukh on Facebook
* டுவிட்டரில் ரித்தேஷ் தேஷ்முக் Edit this at Wikidata
* ஐ.எம்.டி.பி இணையத்தளத்தில் Riteish Deshmukh
* Riteish Deshmukh பரணிடப்பட்டது 2021-03-06 at the வந்தவழி இயந்திரம் on Filmznews பரணிடப்பட்டது 2013-12-22 at the வந்தவழி இயந்திரம்
காபஸ்கா உணவு
**காபஸ்கா** (KAPUSKA ) என்பது பாரம்பரிய துருக்கிய துணை உணவாகும். இதன் பெயர் உருசிய மொழியில் முட்டைக்கோசு எனும் வார்த்தையிலிருந்து பெறப்பட்டதாகும். இந்த பெயர் இறக்குமதி செய்யப்பட்டிருந்தாலும், இந்த உணவு பொதுவாக உருசியாவிலும், கிழக்கு ஐரோப்பாவிலும் துருக்கிய உணவாகவே உள்ளது. துருக்கியின் பிரதேசங்களான துருஸ் மற்றும் கருங்கடலில் கபுஸ்கா பரவலாக அறியப்படுகிறது மற்றும் உட்கொள்ளப்படுகிறது.

துருக்கியில் பல்வேறு வகைகளில் காபுஸ்கா சமைக்கப்படுகிறது: கொண்டைக் கடலை, புல்கர், அரிசி, ஆட்டுறைச்சி அல்லது மாட்டிறைச்சி, அல்லது காய்கறி.

இது ஏழைகளுக்கு ஏற்ற உணவாக அறியப்படுகின்றது. துருக்கிய கவிஞர் ஃபெதி நாசி அவரது இரண்டாம் உலகப்போர் நினைவுகளை எழுதும் போது, அவர்கள் மிக விரும்பி உண்ட உணவாக கபுஸ்காவை குறிப்பிடுகின்றார்.

மேற்கோள்கள்
-----------

1. ↑  M. Sabri Koz (2002). *Yemek kitabı: tarih, halkbilimi, edebiyat*. Kitabevi. பன்னாட்டுத் தரப்புத்தக எண்:978-975-7321-74-3. .
2. ↑  Anastasia M. Ashman (1 February 2006). *Tales from the Expat Harem: Foreign Women in Modern Turkey*. Seal Press. பக். 191–. பன்னாட்டுத் தரப்புத்தக எண்:1-58005-330-0. .
3. ↑  Anastasia M. Ashman (1 February 2006). Tales from the Expat Harem: Foreign Women in Modern Turkey. Seal Press. pp. 191–. ISBN 1-58005-330-0.
4. ↑  Fethi Naci (1999). Dönüp baktığımda ...: anılar. Adam Yayınları. ISBN 978-975-418-559-1.
**காபீர் கோட்** (**Kafir Kot**) (உருது: کافرکوٹ; பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தின் தெற்கில் அமைந்த தேரா இஸ்மாயில் கான் மாவட்டத்தில் பாயும் சிந்து நதிக்கரையில் அமைந்த பைலட் செரீப் நகரத்தில் அமைந்துள்ளது.  காபீர் கோட்டில் கிபி ஏழாம் நூற்றாண்டு காலத்திய இந்து ஷாகி மன்னர்கள் எழுப்பிய இந்துக் கோயில்கள் இங்குள்ளது. 1915-ஆம் ஆண்டில் மியான்வலி மாவட்ட கெஜட் புத்தகத்தில், காபீர் கோட் பகுதிகளில் உள்ள தொன்மையான இந்து கோயில்களால், இப்பகுதி கணிசமான முக்கியத்துவம் மற்றும் பழமையான இந்து நாகரிகம் இருந்ததற்கான அறிகுறிகள் கொண்டிருந்தது எனக்குறித்துள்ளது.  It is located at 32°30'0N 71°19'60E

இதனை [[இந்தியப் பிரிவினை|1947-இல் பாகிஸ்தான் விடுதலைக்கு] முன்னரே, பாகிஸ்தானியர்கள், இந்த இந்துக் கோயில் தொகுதிகளை, பாவிகளின் கட்டிடங்கள் என்ற பொருளில் காபீர் கோட் என அழைத்ததுடன், இந்த பழமையன இந்துக் கோயில் கட்டிடங்களை சிதைத்தனர்.

பிரித்தானிய அருங்காட்சியகத்தில் உள்ள் காபீர் கோட்டின் சிதிலங்கள்
----------------------------------------------------------------

காபீர் கோட் தொல்லியல் களத்தின் தொல் பொருட்கள் பிரித்தானிய அருங்காட்சியகத்தில் காட்சிப்படுத்தப்பட்டுள்ளது.

காபீர் கோட் கோயில்கள்* இந்துக் கோயில்களின் காட்சிஇந்துக் கோயில்களின் காட்சி
* இந்துக் கோயிலின் காட்சிஇந்துக் கோயிலின் காட்சி
* சீரமைப்பு செய்த கோயில்சீரமைப்பு செய்த கோயில்
* கோயில் சுவர்கள்கோயில் சுவர்கள்
* கோயில் சுவர்கள் & கூரைகளில் வேலைப்பாடுகள்கோயில் சுவர்கள் & கூரைகளில் வேலைப்பாடுகள்
* கோயில் கோபுரப் படிகள்கோயில் கோபுரப் படிகள்
* கோயில் மேல்தளத்திலிருந்துகோயில் மேல்தளத்திலிருந்து
* நன்கு பராமரிகக்ப்பட்ட கோயிலின் அறைகள்நன்கு பராமரிகக்ப்பட்ட கோயிலின் அறைகள்

இதனையும் காண்க
--------------

* இந்து ஷாகி
* தேரா இஸ்மாயில் கான் மாவட்டம்

மேற்கோள்கள்
-----------

1. ↑  Location of Kafir Kot - Falling Rain Genomics
2. ↑  District Gazetteer of Mianwali 1915 பரணிடப்பட்டது 2008-11-20 at the வந்தவழி இயந்திரம்
3. ↑  Location of Kafir Kot - Falling Rain Genomics
4. ↑  British Museum Collection

வெளி இணைப்புகள்
---------------

* Site map of ruins - University of Pennsylvania.
* Temples Along the Indus.
**கான்ஸ்டண்டினோபில்** (*Constantinople*) என்பது ரோமன் / பைசாந்திய அரசின் தலைநகரமாக விளங்கியது. இது பேரரசர் கான்ஸ்டன்டைனால் கி.பி.324ல் உரோமானிய அரசின் தலைநகராக அறிவிக்கப்பட்டது. (330-1204 மற்றும் 1261-1453) (1204 -1261) பின்னாளில் இலத்தீன் மற்றும் உதுமானியப் பேரரசு (1453-1923) பேரரசுகளின் தலைநகரமாக கான்ஸ்டண்டினோபில் விளங்கியது. .

5 ஆம் நூற்றாண்டின் முற்பகுதியில் இருந்து 13 ஆம் நூற்றாண்டின் துவக்கத்தில், கான்ஸ்டான்டினோப்பிள் ஐரோப்பாவின் மிகப்பெரிய மற்றும் செல்வந்த நகரமாக இருந்தது, ரோமன் மற்றும் பைசண்டைன் காலங்களில் கான்ஸ்டன்டினோபாலின் கிறிஸ்துவ மதகுருமாரின் இல்லமாகவும் கிறிஸ்தவமண்டலத்தின் பாதுகாவலராகவும் கிறிஸ்தவத்தை முன்னேற்றுவதில் கருவியாக இருந்தது முள்ளின் தலை மற்றும் உண்மைக் கிராஸ் போன்ற புனிதமான நினைவுச்சின்னங்களாக இருந்தன. 15 ஆம் நூற்றாண்டின் ஆரம்பத்தில் அதன் மாகாணங்களின் இறுதி இழப்புக்குப் பின்னர், பைசாந்திய பேரரசு வலுவிழந்து, கான்ஸ்டான்டிநோபில் அதனுடைய அண்டைப்பகுதிகள் மற்றும் கிரேக்கத்தில் மோரேவுடன் சேர்ந்தது. 1453 இல் ஒரு மாத கால முற்றுகைக்குப் பின் அந்நகரை ஓட்டோமன்கள் கைப்பற்றினார்கள்.

சான்றுகள்
---------

1. ↑  "Constantinople" in *The Oxford Dictionary of Byzantium*, Oxford University Press, Oxford, 1991, p. 508.
பண்டைய நூல்களில், பாடல் கொண்டிருக்கும் கருத்தைப் பாடலின் முடிவில் தொகுப்பாசிரியர்கள் அல்லது உரையாசிரியர்கள் குறிப்பிடும் பகுதியைக் **கொளு** என்பது வழக்கம். கொளு என்பது கொண்டிருக்கும் செய்தி என விளங்கிக்கொள்ள வேண்டும். **கொளுக்குறிப்பு** எனவும் இதனைக் குறிப்பிடுவர். இத்தகைய குறிப்பு நூலுக்கு அமையுமாயின் அதனைப் பாயிரம் என்பர். இது நூலிலுள்ள ஒவ்வொரு பாடலுக்கும் தரப்படும் குறிப்பு.

புறநானூறு
---------

எருமை அன்ன கருங் கல் இடை தோறு,
ஆனின் பரக்கும் யானைய, முன்பின்,
கானக நாடனை! நீயோ, பெரும!
நீ ஓர் ஆகலின், நின் ஒன்று மொழிவல்:
அருளும் அன்பும் நீக்கி, நீங்கா
நிரயம் கொள்பவரொடு ஒன்றாது, காவல்,
குழவி கொள்பவரின், ஓம்புமதி!
அளிதோ தானே; அது பெறல் அருங் குரைத்தே.
இது புறநானூறு 5 ஆம் பாடல். 

திணை பாடாண்திணை; துறை செவியறிவுறூஉ; பொருண்மொழிக் காஞ்சியும் ஆம்.
சேரமான் கருவூர் ஏறிய ஒள் வாட் கோப் பெருஞ்சேரல் இரும்பொறையைக் கண்ட ஞான்று, நின் உடம்பு பெறுவாயாக!' என, அவனைச் சென்று கண்டு, தம் உடம்பு பெற்று நின்ற நரிவெரூஉத்தலையார் பாடியது.
இவை இந்தப் பாடலுக்கு அமைந்த கொளுக் குறிப்புகள்.

பதிற்றுப்பத்து
--------------

புறநானூற்றில் ஒவ்வொரு பாடலுக்கும் தரப்பட்டுள்ள கொளுக்குறிப்பைப் போல பதிற்றுப்பத்து நூலில் 10 பாடல்களுக்கும் தொகுப்பாகக் கூறப்பட்டுள்ள குறிப்பைப் **பதிகம்** என வழங்குகின்றனர். இதில் ஒவ்வொரு பாடலுக்கும் சூட்டப்பட்டுள்ள பெயரைக் 'கொளு' எனலாம்.

புறப்பொருள் வெண்பாமாலை
----------------------

புறப்பொருள் வெண்பாமாலை நூலில் திணை, துறை விளக்க நூற்பாக்களை அந்நூல் 'கொளு' எனக் குறிப்பிடுகிறது.

கலவார் முனைமேல்
செலவு அமர்ந்தன்று.
இது வெட்சிப்படலத்தில் வரும் 'வெட்சி அரவம்' என்னும் துறைக்குத் தரப்பட்டுள்ள கொளு.

பிற
---

* இவற்றைப் போன்ற கொளுக்குறிப்பு திருக்கோவையார் உரையிலும் உள்ளது. திருவாரூர்க் கோவை, சிவப்பிரகாசம் என்னும் சாத்திர நூல் ஆகியவற்றின் காடல்களுக்கும் கொளுக்குறிப்புகள் உள்ளன.
* சிவப்பிரகாசக் கொளு என்னும் நூலில் இந்தக் கொளுக்குறிப்பு குறட்பா வடிவில் உள்ளது.
* தொல்காப்பியம் முதலான இலக்கண நூல்களுக்கு உரை எழுதும் ஆசிரியர்கள் நூற்பா கூறுவதையும், முன்-பின் தொடர்புகளையும் குறிப்பிடுவது இந்தக் கொளு-வகை.
* திருக்குறளுக்கு உரை எழுதிய பழைய உரையாசிரியர்கள் 'இவை நான்கு பாட்டானும் மாட்சியே கூறப்பட்டது'  என்பது போல் தரும் குறிப்புகளும் கொளு வகைகளே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 262.
2. ↑  திருக்குறள் 385 பரிமேலழகர் உரை
**பன்னாட்டுக் காற்பந்துச் சங்க வாரியம்** (*International Football Association Board*, **IFAB**) காற்பந்தாட்டம் தொடர்பான அனைத்து விதிமுறைகளையும் தீர்மானிக்கும் அமைப்பு ஆகும்.

செயற்பாடு
---------

பன்னாட்டுக் கால்பந்துச் சங்க வாரியம் ஐக்கிய இராச்சியத்தின் ஒவ்வொரு முன்னோடியான காற்பந்துச் சங்கங்களும் —இங்கிலாந்தின் கால்பந்துச் சங்கம் (எஃப்ஏ), இசுக்கொட்லாந்தின் இசுக்கொட்லாந்து கால்பந்துச் சங்கம் (எஸ்எஃப்ஏ), வேல்சின் வேல்சு கால்பந்துச் சங்கம் (எஃப்ஏடபுள்யூ) மற்றும் வடக்கு அயர்லாந்தின் அயர்லாந்து கால்பந்துச் சங்கம் (ஐஎஃப்ஏ)—காற்பந்தாட்டத்திற்கான உலக கட்டுப்பாட்டு அமைப்பான பன்னாட்டுக் கால்பந்து சங்கங்களின் கூட்டமைப்பும் பங்கேற்கும் அமைப்பாகும். ஒவ்வொரு ஐக்கிய இராச்சியத்தின் சங்கத்திற்கும் ஒரு வாக்கும் பிபாவிற்கு நான்கு வாக்குகளும் உள்ளன. இந்த வாரியத்தின் முடிவுகள் முக்கால்வாசி வாக்குகளைப் பெற்றாலே, அதாவது ஆறு வாக்குகள், அங்கீகரிக்கப்பட்டதாகும். எனவே இந்த வாரியத்தின் முடிவுகளை செயலாக்க ஃபிஃபாவின் ஆதரவு இன்றியமையாதது; ஆனால் அது மட்டுமே விளையாட்டு விதிகளை மாற்றவியலாது. குறைந்தது இரண்டு ஐக்கிய இராச்சிய சங்கங்கள் உடன்பட வேண்டும். மேலும் கூட்டம் நடத்த ஐந்து உறுப்பினர் சங்கங்களில் குறைந்தது நான்கு சங்கங்களாவது பங்கேற்க வேண்டும்; அதில் ஃபிஃபாவின் பங்கேற்பு கட்டாயமானது.

  

ஒருமுறை ஆட்ட விதிகளை வேண்டுமானால் மாற்றுவதற்காகவும் பிறிதொருமுறை தனது உள்நிர்வாக விடயங்களுக்காகவுமாக இந்த வாரியம் ஆண்டுக்கு இருமுறை கூடுகிறது. முதல் கூட்டம் **வருடாந்திர பொதுக் கூட்டம்** (*AGM*) எனவும் இரண்டாவது **வருடாந்திர செயற்பாட்டுக் கூட்டம்** (*Annual Business Meeting*,*ABM*) எனவும் அழைக்கப்படுகிறது. வருடாந்திர பொதுக்கூட்டதிற்கு நான்கு வாரங்கள் முன்பே உறுப்பினர் சங்கங்கள் தங்கள் வழிமொழியுரைகளை நடத்தும் சங்கத்தின் செயலாளருக்கு அனுப்பிட வேண்டும். ஃபிஃபா அனைத்து பரிந்துரைகளையும் அச்செடுத்து தனது அனைத்துச் சங்கங்களுக்கும் அனுப்புகிறது. இந்த பொதுக்கூட்டம் பொதுவாக பெப்ரவரி அல்லது மார்ச்சு மாதத்திலும் செயற்பாட்டுக் கூட்டம் செப்டம்பர் அல்லது அக்டோபரிலும் நடைபெறுகிறது.  தேவையேற்படுமானால், இந்த இரண்டுக் கூட்டங்களைத் தவிர சிறப்புக் கூட்டம் ஒன்றை வாரியம் நடத்தலாம். திசம்பர் 2012 நிலவரப்படி கடைசி சிறப்புக் கூட்டம் சூரிக்கு நகரில் சூலை 5, 2012 இல் நடத்தப்பட்டது.

ஒவொரு ஆண்டு வருடாந்திர பொதுக் கூட்டத்தில் எடுக்கப்படும் முடிவுகள் சூலை 1 முதல் அனைத்துக் கூட்டமைப்புக்கள் மற்றும் உறுப்பினர் சங்கங்களைக் கட்டுப்படுத்தும். ஆனால் நடந்துகொண்டிருக்கும் காற்பந்தாட்டப் பருவம் சூலை 1 அன்று முடிவுறாவிட்டால் அந்த உறுப்பினர் சங்கங்கள் மட்டும் புதிய விதிகளை கடைபிடிப்பதை அடுத்த பருவம் வரை தள்ளிப் போடலாம்.

மேற்சான்றுகள்
-------------

1. ↑  "Amendments to the Laws of the Game - 2010/11". பன்னாட்டுக் கால்பந்து சங்கங்களின் கூட்டமைப்பு. 19 மே 2010. 22 பெப்ரவரி 2011 அன்று பார்க்கப்பட்டது.
2. ↑  Form & Function பரணிடப்பட்டது 2011-08-27 at the வந்தவழி இயந்திரம் FIFA - FIFA paper on the role of the IFAB
3. ↑  "காப்பகப்படுத்தப்பட்ட நகல்" (PDF). 2012-11-07 அன்று மூலம் (PDF) பரணிடப்பட்டது. 2014-02-19 அன்று பார்க்கப்பட்டது.
4. ↑  FIFA Statutes பரணிடப்பட்டது 2009-04-12 at the வந்தவழி இயந்திரம் FIFA

வெளி இணைப்புகள்
---------------

* History of IFAB, including minutes of the meetings Soccer South Bay Referee Association
* FIFA/IFAB paper on the role of the IFAB பரணிடப்பட்டது 2011-08-27 at the வந்தவழி இயந்திரம் FIFA
**மரினா பே சாண்ட்ஸ்** (*Marina Bay Sands*) எனும் ஒருங்கிணைந்த கேளிக்கை மையம் சிங்கப்பூரின் மரீனா பே பகுதியில் அமைந்துள்ளது. அமெரிக்காவின் லாஸ் வேகஸ் குழுமத்தின் ஓர் அங்கம் இது. 8 பில்லியன் அமெரிக்க டாலர் செலவில் கட்டி முடிக்கப்பட்டது. இதில் கேசினோ எனும் சூதாட்ட மையம், தங்கும் விடுதி, இரண்டு திரையரங்குகள், அருங்காட்சியகம், கடைத்தொகுதிகள் மற்றும் கூட்டங்கள், விழாக்கள் நடத்துவதற்கான அரங்குகள் உள்ளன. தங்கும் விடுதியின் உச்சியில் நீச்சல் குளமும் அமைந்துள்ளது.

விடுதியில் 2561 அறைகளும், 1,300,000 சதுர அடியில் கூட்டங்கள் மற்றும் விழாக்கள் நடத்துவதற்கான அரங்கும், 800,000 சதுர அடிப்பரப்பில் கடைத் தொகுதியும், 500 மேஜைகள் மற்றும் 1,600 விளையாட்டு இயந்திரங்கள் கஸினோவிலும் உள்ளது.
340 மீட்டர் நீளமுள்ள 'ஸ்கைபார்க்' ஹோட்டலின் 57 வது தளத்தில் உள்ளது. இதில் 150 மீட்டரில் நீச்சல் குளம் அமைந்துள்ளது. மொத்தம் 3,900 மக்கள் இந்த ஸ்கைபார்க்கில் ஒரே நேரத்தில் இருக்க முடியும்.ஹோட்டல் மூன்று கோபுரங்களாக உள்ளது இதில் வடக்கு கோபுரத்தில் வெளியே 67 மீட்டர் நீளத்திற்கு ஸ்கைபார்க் நீட்டிக் கொண்டிருக்கும்.

2009 -ல் திறப்பதாக திட்டமிடப்பட்டிருந்த இம்மையம் பொருளாதார நெருக்கடி, மனிதவளப் பற்றாக்குறை, பொருட்கள் பற்றாக்குறை ஆகியவற்றால் 2010 ஜூன் 23 மற்றும் 24 தேதிகளில் திறக்கப்பட்டது.

புகைப்படம்
----------

57 வது மாடியின் உச்சியில் அமைந்துள்ள *முடிவிலா நீச்சல் குளம்* (Infinity Pool)

மேற்கோள்கள்
-----------

1. ↑  "Las Vegas Sands says Singapore casino opening delayed". Asiaone.com. 8 July 2009. 2018-08-28 அன்று மூலம் பரணிடப்பட்டது. 2012-08-10 அன்று பார்க்கப்பட்டது.
2. ↑  "Marina Bay Sands set to open 27 April". Sbr.com.sg. 2012-07-31 அன்று மூலம் பரணிடப்பட்டது. 2012-08-10 அன்று பார்க்கப்பட்டது.
3. ↑
**மரியோ கனாலி** (Mario Canali) லாஸ் ஏஞ்சல்சில் பிறந்த ஒரு ஓவியர். இவர் 1975 ஆம் ஆண்டு தன்னுடைய கலைப்பணியைத் தொடங்கினார். மின்னணு மற்றும் இலக்க முறைக் கலையைப் பயன்படுத்தி ஏராளமான ஓவியங்களை வரைந்துள்ளார்.

வாழ்க்கை வரலாறு
---------------

1985 ஆம் ஆண்டு முதல் 1996 முடிய உள்ள ஆண்டுகளில், தன்னுடன் பணியாற்றுகின்ற பிளேவியா அல்மேன், சபின் ரெய்ப் மற்றும் ரிச்சர்டோ சினிகாக்லியா ஆகியோருடன் இவர் காரென்டி மேக்னெடிச்சே ஆய்வு மற்றும் மின்னணுவியல் கலைக்குழுவின் ஒரு பகுதியாக இருந்தார். இந்தக் குழுவினரால் உருவாக்கப்பட்ட கலைப்படைப்புகள் லாஸ் ஏஞ்சல்சில் உள்ள சிக்கிராப், லின்சில் உள்ள ஆர்சு எலக்ட்ரானிகா, மான்டே கார்லோவில் உள்ள இமேஜினா, உரோமில் உள்ள நாஸ்ட்ரோ டி அர்ஜெண்டோ போன்ற பன்னாட்டுக் கண்காட்சிகளில் பல கலந்து கொண்டு பல விருதுகளைப் பெற்றுள்ளன.

1989 ஆம் ஆண்டில், கேனாலி பெராராவில் தனது முன்னோடியான மின்னணுவியல் கலைப்படைப்பிற்கு *இமேஜின் எலக்ட்ரானிகா* என்ற விருதினைப் பெற்றார். 1993 ஆம் ஆண்டில், மார்சில்லோ காம்பியோன் என்ற கணினி அறிவியலாளருடன் கூட்டுறவாகப் பணியாற்றும் போது சடோரி என்ற மாய உண்மைத் தோற்றமுடைய ஒரு கலைப்படைப்பினை அல்லது உணர்வுகளை வெளிப்படுத்தும் கலைப்படைப்பினை உருவாக்கினார்.

மேற்கோள்கள்
-----------

1. ↑  "Mario Canali". *studiocanali.com*. 3 January 2011 அன்று பார்க்கப்பட்டது.
2. ↑  Godal, Vicki (22 January 2010). "Italian artist Mario Canali comes to Los Angeles". *Forth Magazine*.. பார்த்த நாள்: 3 January 2011.
**யூக்ளினா**என்பது ஓரணுவுயிர்கள் தொகுதியில் கசையுயிர் வகுப்பைச் சேர்ந்தவை. யூக்ளினாவின் கட்டமைப்பு அமீபாவை விட சற்று மேம்பட்டதாகும். யூக்ளினாவில் உட்கரு, உயிரணு ஊனீர் மற்றும் உயிர்மத் திசுக்களாலான உறுதியான உறை அமைந்துள்ளதால் அது திட்டவட்டமான வடிவத்தைப் பெற்றுள்ளது. நீர்நிலைகள் வற்றும் போது நீரின் மேற்பரப்பில் ஒருவித பச்சை நிறம் மிதந்து ஒளிரும். அவ்வாறு மிதந்து ஒளிர்பவை யூக்ளினா எனப்படும் நுண்ணுயிர்களே.

யூக்ளினாவின் கட்டமைப்பு
-----------------------

யூக்ளினாவின் உடல் கட்டமைப்பு
* நீரில் நீந்துவதற்கேற்ப உடலின் முன் புறம் குறுகி, பின்புறம் கூர்ந்து நடுப்பாகம் சற்று பருத்து இருக்கும்.
* முன்புற நுனியில் விகுவான கசை ஒன்று இருக்கும் இந்தக் கசையின் உதவியால் தான் யூக்ளினா திருகாணியைப் போல் நீரில் ஓயாது சுழன்று கொண்டிருக்கும். இந்த சுழற்சியே அதன் இயக்கத்திற்குக் காரணமாகிறது.
* கசையின் தொடக்கவிடத்தில் ஒரு சிவப்புப் புள்ளிபோன்ற கட்புள்ளி இதற்கு உண்டு. இதன் மூலம் யூக்ளினா வெளிச்சத்தை அறிந்துகொண்டு இயங்க முடியும்.
* இவற்றில் சுருங்கத்தக்க புன்வெற்றிடம் உண்டு.

உணவூட்டம்
---------

யூக்ளினாவின் உடல் பச்சையம் என்னும் பசிய பொருள் நிறைந்த முட்டை வடிவ கணிகங்களால் ஆனது. இக்கணிகங்களின் உதவியால், தாவரங்களைப் போன்றே யூக்ளினாவும் கரியமில வாயுவை வெளிச்சத்தில் உட்கொள்கிறது. நீரில் கரைந்துள்ள மட்கிய அங்ககப் பொருள்களையும் யூக்ளினா உணவாகக் கொள்கிறது.   

ஒளியில் இருக்கும் போது. யூக்ளினா பசுமை நிறமாகத் தெரியும். ஆனால், இருளில் சில நாட்கள் இருந்தால், பச்சை நிறம் மறைந்து, வெளிறி காணப்படும். மீண்டும் ஒளியில் வந்தபின் பச்சை நிறம் பெற்றுத் தவரங்களைப் போல் ஊட்டம் பெறும். யூக்ளினா தன் உடலில் உணவுப் பொருளைச் சேமித்து வைத்துக் கொள்ள முடியும். இதனால் ஒருமுறை நன்கு ஊட்டம் பெற்றால் நீண்ட காலத்திற்கு ஊட்டம் பெறாமல் இருக்க அதனால் முடியும்.

சுவாசித்தல்
-----------

அமீபியாவைப் போலவே யூக்ளினாவும் தனது உடலின் மேற்பரப்பு முழுவதாலும் சுவாசிக்கிறது.

கழிவு வெளியேற்றம்
-----------------

யூக்ளினா தனது கழிவுப் பொருள்களை கழிவு வெளியேற்றக் குமிழியின் மூலம் வெளியேற்றுகிறது. இக்குமிழி கசையின் தொடக்கவிடத்தில் சிறு வடிகால்கள் சூழ அமைந்துள்ளது.

இனப்பெருக்கம்
-------------

யூக்ளினா பிளவுற்று இரு புது யூக்ளினாக்கள் தொன்றுதல்
பிற ஓரணுவுயிர்களைப் போலவே யூக்ளினாவும் பிளவுறுதல் மூலம் இனப்பெருக்கம் செய்கிறது. நீள வாக்கில் பிளவுறும்போது இரண்டு புது யூக்ளினாக்கள் உண்டாகும். சூழ்நிலைக்கேற்ப தம்மைப் பாதுகாத்துக் கொள்ள சவ்வுறைகளால் அவை மூடிக் கொள்ளும்.

உசாத்துணை
---------

ஆணைவாரி ஆனந்தன். 'பல்துறை அறிவியல்' மணியம் பதிப்பகம் வெளியீடு. 1989.
**ரித்திகா வர்மா** (பிறப்பு 4 நவம்பர் 1998) பஞ்சாபைச் சேர்ந்த ஒரு இந்திய சமூக சேவகர் மற்றும் தேசிய சேவைத் திட்ட தன்னார்வலர் ஆவார், சண்டிகரில் உள்ள பஞ்சாப் பல்கலைக்கழகத்தில் கல்லுரிப் படிப்பை மேற்கொண்டபோது,நாட்டு நலப்பணி இயக்கத்தின் மூலம் மாதவிடாய் குறித்து மாணவர்களுக்கு விழிப்புணர்வு ஏற்படுத்த பல்வேறு நிகழ்ச்சிகளை ஏற்பாடு செய்து நடத்தியுள்ளார். மேலும் மாணவர்கள் குழுக்களாக இணைந்து, சுகாதார மேலாண்மை, திடக்கழிவு மேலாண்மை மற்றும் நீர் பாதுகாப்பு போன்றவைகளிலும், மரக்கன்றுகள் நடுதல் மற்றும் தூய்மை இயக்கம்-இந்தியா போன்ற இந்திய அரசின் திட்டங்களிலும் பங்குகொண்டுள்ளார். 

கிராமங்களை தத்தெடுத்து, அங்குள்ள மக்களுக்கு பாலின உணர்வு, எழுத்தறிவு பிரச்சாரம், சுகாதார விழிப்புணர்வு முகாம்கள் போன்றவைகளின் மூலம் விழிப்புணர்வை ஏற்படுத்துவதில் இவரது செயல்பாடுகள் பாராட்டுக்குரியவைகளாகும்.

அவரது இத்தகைய நலப்பணி திட்ட செயல்களை ஊக்குவிக்கும் பொருட்டு, 2018 மற்றும் 2019 ஆம் ஆண்டுகளில் இரண்டு முறை மாநில அளவில் ஸ்வச் பாரத் கோடைகால பயிற்சி விருது, என்ற மதிப்புமிக்க தேசிய விருதைப் பெற்றுள்ளார். அத்தோடு 2017-18 ஆம் ஆண்டில் பஞ்சாப் பல்கலைக்கழகத்தின், தேசிய நலப்பணி சேவைக்கழகம் அவரது முன்மாதிரியான மற்றும் பாராட்டத்தக்க சமூக சேவையைப் பாராட்டி சிறந்த தன்னார்வலர் என்ற விருதையும் வழங்கியுள்ளது. 
அதற்கெல்லாம் மணிமகுடமாக, 24 செப்டம்பர் 2021 அன்று மாண்புமிகு இந்திய குடியரசுத் தலைவர் ஸ்ரீ ராம்நாத் கோவிந்தால் 2019-20க்கான தேசிய சேவைத் திட்ட விருதினையும் பெற்றுள்ளார்.  [2  இந்திய அரசு வழங்கும் தன்னார்வத் தொண்டருக்கான தேசிய சேவைத் திட்டத்தின் உயரிய விருதுகளில் ஒன்றாக இவ்விருது கருதப்படுகிறது.  இந்தியாவில் என்எஸ்எஸ் இன் செயல்பாடுகளை மேம்படுத்துவதற்காக சிறந்த என்எஸ்எஸ் தன்னார்வலர்களுக்கு இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் தேசிய சேவை திட்ட விருதுகள் வழங்கப்படுகின்றன. COVID-19 தொற்றுநோய்களின் போது சமூக உணர்வூட்டலுக்கான தனது சேவைகளுக்காக பஞ்சாப் முழுவதுமே நன்கு அறியப்பட்டவரான  ரித்திகா பஞ்சாப் பல்கலைக்கழகம் சண்டிகர் இந்தியாவின் முன்னாள் மாணவி மற்றும் எம்.எஸ்சி மானுடவியல் படிப்பில் தேர்ச்சி பெற்றுள்ளார்.

மேலும் பார்க்கவும்
------------------

* தேசிய சேவை திட்டம்
* பஞ்சாப் பல்கலைக்கழகம், சண்டிகர்

மேற்கோள்கள்
-----------

1. ↑  "NSS national award for PU Student".
2. ↑  "President of India Shri Ram Nath Kovind to virtually confer the National Service Scheme (NSS) Awards for the year 2019-20 tomorrow". *pib.gov.in*. 2022-03-16 அன்று பார்க்கப்பட்டது.
3. ↑  "Awards & Awardees | National Service Scheme".
4. ↑  Service, Tribune News. "Anthropology student's initiative". *Tribuneindia News Service* (ஆங்கிலம்). 2022-03-16 அன்று பார்க்கப்பட்டது.

வெளி இணைப்புகள்
---------------

* "NSS Awardee 2019-20 Volunteer Ritika Verma". 27 March 2022 அன்று பார்க்கப்பட்டது.
**அலவாய்மலை சுப்பராயர் கோயில்** அல்லது **அலவாய்ப்பட்டி பாலசுப்ரமணியசுவாமி திருக்கோயில்** நாமக்கல்  மாவட்டம் வெண்ணந்தூர் அலவாய்ப்பட்டி  என்னும் ஊரில் அமைந்துள்ளது.

**தல வரலாறு** :இங்கு சித்தர்கள் பலர் தங்கி ரசவாதம் மூலமாக பொன் செய்து சேர்த்து வைத்தனர். அதை பழனி முருகப்பெருமான் கண்ணுற்று சித்தர்கள் பொன் செய்யும் வேலையில் இருந்து அவர்களை தடுத்தாட் கொள்ள விரும்பி திருவிளையாடல் செய்ய விரும்பினார். சித்தர்களிடம் சென்று ஆடுமேய்க்கும் இளைஞனைப் போன்று சீடராக சேர்ந்தார். ஒரு நாள் அந்த பொன் மலையை தூக்கிக் கொண்டு ஓட்டம் பிடித்தார். அதை தற்போது வையப்பமலை என்ற இடத்தில் வைத்தார் என்பது புராணவரலாறு ஆகும்.

திருவிழா
--------

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.

திறக்கும் நேரம்
---------------

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

வெளி இணைப்புகள்
---------------

* [  கோயில் பற்றி தினமலர் நாளிதழில்]
ஆந்திரப் பிரதேச சுற்றுலா வளர்ச்சிக் கழக உணவகம், திருமலை திருப்பதியில்
**ஆந்திரப் பிரதேச சுற்றுலா வளர்ச்சிக் கழகம்** (*Andhra Pradesh Tourism Development Corporation*) என்பது இந்தியாவின் ஆந்திரப் பிரதேசத்தில் சுற்றுலாவை மேம்படுத்தும் ஒரு மாநில அரசு நிறுவனம் ஆகும்.

நிறுவன சேவைகள்
--------------

ஆந்திரப் பிரதேச சுற்றுலா வளர்ச்சிக் கழகம், பாரம்பரியம், இயற்கை, சாகசம், சுகாதாரம் மற்றும் ஆந்திரப் பிரதேச மாநிலத்தின் வளமான வரலாற்று மற்றும் இயற்கை பின்னணியைக் குறிக்கும் சுற்றுலாத் தொகுப்புகளைப் பயனாளர்களுக்கு வழங்குகிறது. இந்த சுற்றுலா திட்டம் ஆந்திரப் பிரதேசத்தின் 8 மையங்களை உள்ளடக்கியது. திருப்பதி, ஹார்ஸ்லி மலைகள், அரக்கு பள்ளத்தாக்கு, விசாகப்பட்டினம் மற்றும் ஸ்ரீசைலம் போன்ற முக்கியமான சுற்றுலாத் தலங்களில் இத்துறையின் சார்பில் ஓய்வு விடுதிகள் நிறுவப்பட்டுப் பராமரிக்கப்பட்டு வருகிறது. 63 மேம்படுத்தப்பட்ட பேருந்துகளும், 29 *வால்வோ* பேருந்துகள், 8 குளிரூட்டப்பட்ட மேம்படுத்தப்பட்ட பேருந்துகள், 4 பகுதி தூங்கும் வசதியுடைய பேருந்துகள், 11 சிற்றுந்து, 1 கவர்ச்சிகரமான பழமையான வாகனங்கள், 10 *குவாலிஸ்* என பலதரப்பட்ட வாகனங்கள் சுற்றுலாவிற்காக இத்துறையினால் பயன்படுத்தப்படுகின்றன.

ஆந்திரப் பிரதேச சுற்றுலா வளர்ச்சிக் கழகத்தின் அலுவலகம்.
இக்கழகம் ஆந்திரப் பிரதேச மாநிலத்தில் பொழுது போக்குச் சுற்றுலாவை ஊக்குவித்து வருகிறது. பல சாத்தியமான சுற்றுலா வளர்ச்சியினை அடையாளம் கண்டுள்ளது. 2006 ஆம் ஆண்டில், தமிழ்நாடு மக்களின் சுற்றுலாத் தேவையினைப் பூர்த்தி செய்யச் சேவை மையம் ஒன்றைத் திறந்துள்ளது.

இலக்கு ஆந்திரப் பிரதேசம்
------------------------

இந்திய மாநிலங்களுக்குச் செல்லும் சுற்றுலாப் பயணிகளின் எண்ணிக்கையில் இந்தியாவில் ஆந்திரா 3வது இடத்தில் உள்ளது. 2013ஆம் ஆண்டில், 152.1 மில்லியன் உள்நாட்டுச் சுற்றுலாப் பயணிகள் ஆந்திரப் பிரதேசத்திற்கு வருகை தந்தனர். இது மொத்த உள்நாட்டுச் சுற்றுலா சந்தையில் 13.3% ஆகும். மாநிலத்தில் இயற்கை எழில் கொஞ்சும் இடங்கள், கடற்கரைகள், நீர்த்தேக்கங்கள் மற்றும் பழமையான வனப் பகுதிகள் உள்ளன. சில குறைந்தபட்ச தேவைகளைப் பூர்த்தி செய்யும் அனைத்து புதிய சுற்றுலா உள்கட்டமைப்பு திட்டங்களுக்கும் 100% சொகுசு வரி விலக்கு அதிகாரிகளால் வழங்கப்படுகிறது.

மேலும் பார்க்கவும்
------------------

* தெலுங்கானாவில் சுற்றுலா
* தமிழ்நாட்டில் சுற்றுலா
* இந்தியாவில் சுற்றுலா

மேற்கோள்கள்
-----------

1. ↑  Chakravorty, Sohini (17 November 2009). "There are more to weekends than malls". *Express Buzz*. . 
[*தொடர்பிழந்த இணைப்பு*]
2. ↑  "APTDC to develop leisure tourism". *Business Standard*. .
3. ↑  "Central funding for AP Tourism projects". The Hindu Business Line. 22 October 2014 அன்று பார்க்கப்பட்டது.
4. ↑  "Andhra Pradesh tourism corporation opens new office". *தி இந்து*. 23 January 2006. Archived from the original on 9 மார்ச் 2007. .
5. ↑  "Focus Sectors in Tourism".

வெளி இணைப்புகள்
---------------

* அதிகாரப்பூர்வ தளம்
[*தொடர்பிழந்த இணைப்பு*]
RISC உருவாவதை விளக்கும் படம்
**ரிபோ கரு அமிலத்தால் தூண்டிய ஒடுக்கும் கலவை** (RNA induced silencing complex, RISC) என்பது சிறு ஆர்.என்.ஏ அல்லது குறு ஆர்.என்.ஏ (siRNA or miRNA) பிணைந்த பல புரதங்களின் ஒரு தொகுப்பு ஆகும். அர்கொனாட் (Argonaute) என்னும் ஒரு வகை புரதங்கள் இக்கலவையில் இணைந்து, சிறு அல்லது குறு ஆர்.என்.ஏ ஈரிழைகளை, ஓரிழையாக பிரிக்கின்றன. மேலும் பிரிக்கப்பட்ட ஓரிழை சிறு அல்லது குறு ஆர்.என்.ஏ க்களை, அதற்கான இலக்கு செய்தி ஆர்.என்.ஏ (messenger RNA) இணைய ஒரு வழிகாட்டியாக செயல்படுகின்றன. இவ்வாறு இணையபட்ட சிறு ஆர்.என்.ஏ , செய்தி ஆர்.என்.ஏ களை மரபணு வெளிபடுதலை முழுமையாக அழிகின்றன.

குறு ஆர்.என்.ஏ க்களோ செய்தி ஆர்.என்.ஏ களை மரபணு வெளிபடுதலை முழுமையகாவோ அல்லது குறிபிட்ட மரபணுவின் புரத உற்பத்தியெய் தடுக்கின்றன.பின்னாளில் ரிபோ கரு அமிலத்தால் தூண்டிய ஒடுக்கும் கலவையில் மற்றொரு புரதமான (Fragmentation retardation protein) இணைக்கிறது என கண்டுபிடிக்கப்பட்டது.

அண்மையில் குறு ஆர்.என்.ஏ கள் மரபணு வெளிபடுதலை தடுக்கின்றன என்பதற்கு மாறாக (miR-373), அவைகள் தொடரிகளோடு (Promoter) இணைந்து ஒரு மரபணு வெளிபடுதலை ஊக்குவிக்கும் என்பதை அறிந்துள்ளார்கள். இவ்விடத்தில் ஒடுக்கும் கலவை என்பதற்கு பதிலாக ஊக்குவிக்கும் கலவை ஒன்று இருக்கும் என ஆய்வாளர்கள் கருதுகிறார்கள்.

மேலும் சில குறு ஆர்.என்.ஏ கள் (miR-320) தொடரிகளோடு மற்ற புரதங்களோடு இணைந்து, தொடரியில் மாற்றங்களை (methylation) கொண்டு வருவதாலும் மரபணு வெளிபடுதலை மட்டுப்படுத்தும். இந் நிகழ்வை எபிமரபியல் மாற்றம் (epigenetic modiifcation) எனப் பெயர்.

இவற்றையும் பார்க்க:
-------------------

protein are majar source of buiding blockers it will give energy to living cells through translation

---

மேற்கோள்கள்
-----------

Zamore P, Tuschl T, Sharp P, Bartel D (2000). "RNAi: double-stranded RNA directs the ATP-dependent cleavage of mRNA at 21 to 23 nucleotide intervals". Cell 101 (1): 25–33. doi:10.1016/S0092-8674(00)80620-0. PubMed.

Vermeulen A, Behlen L, Reynolds A, Wolfson A, Marshall W, Karpilow J, Khvorova A (2005). "The contributions of dsRNA structure to dicer specificity and efficiency". RNA 11 (5): 674–82. doi:10.1261/rna.7272305. PubMed.

Preall JB, He Z, Gorra JM, Sontheimer EJ. (2006). "Short Interfering RNA Strand Selection Is Independent of dsRNA Processing Polarity during RNAi in Drosophila." Curr Biol 16(5):530-5.

Siomi H, Siomi MC (22 January 2009). "On the road to reading the RNA-interference code". Nature 457 (7228): 396–404. doi:10.1038/nature07754. PubMed.

Gregory RI, Chendrimada TP, Cooch N, Shiekhattar R. (2005). Human RISC couples microRNA biogenesis and posttranscriptional gene silencing. Cell 123(4):631-40.

Sen GL, Wehrman TS, Blau HM. (2005). mRNA translation is not a prerequisite for small interfering RNA-mediated mRNA cleavage. Differentiation 73(6):287-93.

Saumet A, Lecellier CH (2006). "Anti-viral RNA silencing: do we look like plants?". Retrovirology 3 (3): 3. doi:10.1186/1742-4690-3-3. PubMed. .

Robert F. Place, Long-Cheng Li, Deepa Pookot, Emily J. Noonan, and Rajvir Dahiya. (2008). MicroRNA-373 induces expression of genes with complementary promoter sequences. PNAS. 105, 5, 1608-1613.

Daniel H. Kim, Pål Sætrom, Ola Snøve, and John J. Rossi. (2008). MicroRNA-directed transcriptional gene silencing
in mammalian cells. PNAS.105, 42, 16230–16235,